section_heading: Izgled povorke i uloge
paragraph_text: Babe i didi nalaze se na početku kolone. Babe, a naročito didovi zaduženi su za stvaranje buke i zvonjenje zvonima koja nose zavezana oko struka. To se može protumačiti magijski kao tjeranje zlih duhova i zime, ali današnjim sudionicima to prvenstveno predstavlja način stvaranja vesele atmosfere među sudionicima povorke i promatračima, pa se često nadmeću tko će imati više zvone i čija jače zvone.